Beñat Olea

Beñat Olea Irureta (Legazpi, Gipuzkoa, 1987) diseinatzaile grafikoa eta ilustratzailea da. 

 Ibilbidea 
Txikitan gustuko zituen komikiak, japoniar animazioak eta beldurrezko generoak. Euskal Herriko Unibertsitatean Arte Ederretan lizentziatu ondoren, Bartzelonara joan zen ilustrazioan espezializatzera eta bere sormen-beharrak asetzera. Ipuinak, aldizkarietako azalak, komikiak eta bideo-jokoak marraztu zituen.

Elisava Bartzelonako Diseinu eta Ingeniaritza Fakultatean Ilustrazio eta Komikigintzako graduondoko ikasketak ditu. 

2D artista da, diseinatzaile grafikoa eta komikigilea. Modelo erotiko lanak ere egin ditu; bai eta aktore lanak ere, Because You're Mine film laburrean.

Komikiekiko duen pasioa bideo-jokoetarako diseinu artistikoarekin konbinatzen du, Crystalizer Games enpresarekin lankidetzan.

Hysterical Minds nazioarteko artisten elkarteko kidea da 2011. urtetik.  

 Lanak 

 Ajuar funerario. 2018. Komikia. Irudiak. 
 Eki en las nubes. 2023. Komikia. Gidoia eta irudiak. 
 Elbereth musika taldearen Karma disko azala. 2017

 Erreferentziak 

 Kanpo estekak 
 Nagore Belastegi: "Beñat Olea, euskararen inguruko bideo batetik etorri zaio arrakasta Instagramen", Gaur8, 2025/03/09.

Kategoria:Legazpiarrak
Kategoria:Gipuzkoako marrazkilariak
Kategoria:Euskal Herriko komikigileak
Kategoria:Euskal Herriko ilustratzaileak
Kategoria:Euskal Herriko LGBT pertsonak